मेक्सिको में पुलिस और तस्करों में गोलीबारी : कम से कम 15 लोग मारे गए - Punjab Kesari (पंजाब केसरी)
मेक्सिको में पुलिस और तस्करों में गोलीबारी : कम से कम 15 लोग मारे गए
मेक्सिको सिटी : मेक्सिको के उत्तरी शहर शिहुआहुआ में नशीले पदार्थो की तस्करी करने वाले दो प्रतिद्वंद्वी गिरोहों तथा पुलिस के बीच हुई झड़प में कम से कम 15 लोग मारे गए। शिहुआहुआ राज्य के अभियोजक कार्यालय के इर्दाेगो इस्पार्जा ने बताया कि कल भोर से पहले दूरस्थ लास वरास में नशीले पदार्थों की तस्करी करने वाले दो विरोधी गिरोहों में गोलीबारी शुरू हुई। पुलिस के वहां पहुंचने पर तस्करों की पुलिस के साथ भी झड़प हुई।
शिहुआहुआ के सुरक्षा आयुक्त ऑस्कर अल्बर्टाे एपारशियो ने रेडियो फार्मूला को बताया कि 15 लोग मारे गए हैं। मृतकों में सभी तस्कर गिरोह के सदस्य हैं। शिहुआहुआ के सरकारी अभियोजक के प्रवक्ता फेलिक्स गोन्जालेज ने स्थानीय मीडिया को 26 लोगों के मारे जाने की जानकारी दी थी लेकिन बाद में उन्होंने मिलेनिओ टेलीविजन को बताया कि शुरूआत में घायलों की भी गिनती भूलवश मृतकों में कर ली गई थी ।
drug trafficking, Felix Gonzalez, Firing, Mexico, Mexico City, Oscar Alberte Éperario, Shihuahua, ऑस्कर अल्बर्टाे एपारशियो, गोलीबारी, नशीले पदार्थो की तस्करी, फेलिक्स गोन्जालेज, मेक्सिको, मेक्सिको सिटी, शिहुआहुआ
राज्य में भारी बारिश का अलर्ट
चिकित्सक के स्थानांतरण रोकने को ग्रामीणों का प्रदर्शन